Maslovo-cesnakový naan
ingrediencie
postup
Fantastické chlebové placky inšpirované indickou kuchyňou. Sú fantastické samotné či ako príloha k omáčkovým jedlám či hustým polievkam.
Vo veľkej miske premiešame sypké suroviny: múku, cukor, sódu a soľ.
K sypkej zmesi pridáme kyslú smotanu, olej a prilejeme asi deci teplého mlieka. Rukou spracúvame cesto a postupne pridávame zvyšok mlieka, kým nezískame hladký bochník. Cesto prekryjeme fóliou a necháme odpočívať pri izbovej teplote zhruba 30 minút.
Medzitým si očistíme a nadrobno nasekáme cesnak a tiež vňať (koriandrovú alebo petržlenovú).
Cesto rozdelíme na päť až šesť rovnakých častí a z každej vytvarujeme malý bochník. Bochníky prekryjeme utierkou a vždy pracujeme len s jedným.
Na jemne pomúčenej doske bochník vyvaľkáme do tenkej kruhovej alebo oválnej placky. Na jednu stranu pridáme nasekaný cesnak a vňať (zhruba pätinu) a valčekom ich zatlačíme co cesta. Placku otočíme a prejdeme ju valčekom aj na čistej strane. Čistú stranu pofŕkame trochou vody a touto stranou položíme placku na rozohriatu, suchú panvicu alebo platňu. Pečieme, kým sa na strane s cesnakom a vňaťou nezačnú tvoriť bublinky. Potom naan len zhruba 10 sekúnd otočíme, aby chytil peknú zlato-hnedú farbu aj z cesnakovej strany.
Upečený naan potrieme roztopeným maslom a tento proces zopakujeme aj s ostatnými bochníkmi cesta.
Dobrú chuť!